text: Elever mærkede hvordan det var at flygte fra krigstjeneste
  27 september 2016 kl. 14.31
  Flere hundrede elever i historisk løb på flugt fra tysk krigstjeneste. 
  Elever fra Vadehavsskolen i Ribe fik tirsdag lov til at mærke på egen krop, hvordan det gik for sig, når dansksindede sønderjyder flygtede fra tysk krigstjeneste under første verdenskrig. Dengang hørte Sønderjylland ind under Tyskland, og omkring 5000 sønderjyske mænd blev tvunget i tysk krigstjeneste, men nogle flygtede til Danmark, og en af flugtruterne gik over grænsen til Ribe.
  Tirsdag blev eleverne fra Vadehavsskolen sendt ud på det historiske løb, Flugten over Grænsen, hvor de skulle igennem en række poster, bl.a. krydse grænsen fra dengang samt tage stilling til dilemmaer, f.eks. om de vil hjælpe en pige med over grænsen, selv om det sinker dem i flugten.
  Historieløbet er anskuelsesundervisning i grænsedragningen efter tabet af Sønderjylland i 1864 og det introducerer dem til emner som nationalisme og genforeningen i 1920.
  Løbet gennemføres tirsdag og onsdag for 200 elever fra Vadehavsskolen. Hvis det bliver en succes, er planen at udvide historieløbet til 600 skolelever. Løbet er skabt i et samarbejde mellem Ribe Byhistoriske Arkiv, Sydvestjyske Museer, Esbjerg Kommunes Biblioteker, Vadehavscentret og Ungdomsskolen i Ribe.
  Hør hvad de siger om løbet her i videklippet her:
  
  